kardosdrur/scandi-wiki huggingface dataset:
Peder Madsen (1833-1907)

Peder Madsen (19. december 1833 i et hus på Kertinge Mark, Kølstrup Sogn nær Kerteminde – 1. februar 1907) var en dansk husmand og politisk aktiv.

Hans fader var boelsmanden Mads Marcussen, moderen Maren Larsdatter. Han blev konfirmeret i 1848 og kom derefter i tjeneste som landarbejder i Mesinge, nord for Kerteminde. 1844 havde faderen købt en gård i Onsbjerg på Samsø, og her kom Peder Madsen i tjeneste 1853. 1857 blev han gift med husmandsdatteren Bodil Kirstine Nielsdatter og slår sig ned som husejer og lejer af en jordlod ved Sælvig. Senere virkede han som stenhugger.

Den 10. marts 1886 valgtes han som valgmand og drog til Roskilde for at deltage i landstingsvalget den 24. marts. Som følge heraf fratog grev C.C.S. Danneskiold-Samsøe ham hans jordlod ved Sælvigbugten. Under en folkefest på Bøgebjerg den 17. juli 1887 gjorde han sig til talsmand for oprettelsen af en arbejderforening. Den 5. august 1888 stiftedes i Tranebjerg Forsamlingshus "Samsø Husmandsforening", Danmarks første husmandsforening. Bestyrelsesformand blev Peder Madsen. Senere blev der gjort anslag imod ham, og han blev "kuppet ud" af den forening, han selv var stifter af. Den 13. juni 1897 dannede han en ny forening ved et møde på Onsbjerg Gæstgivergård, Samsøs første socialdemokratiske forening.

Peder Madsen døde den 1. februar 1907. Han er blevet betegnet som Samsøs første socialdemokrat.

Litteratur 

 Søren Nancke-Krogh: Af jord er du kommet. Danskerne som jordbrugere gennem 6000 år; Nyt Nordisk Forlag Arnold Busck, Viborg 1982; 

Politikere fra Danmark
Socialdemokrater fra Danmark
Danskere i 1800-tallet
Personer fra Fyn
Line Berg Almestrand

Line Berg Almestrand (født 1995 i Hønefoss) er en norsk bowlingspiller. Hun har både vundet NM- og EM-medaljer som junior.

Sejre

2009 
 Guld – NM, klassen yngre pige 
 Guld – NM, klassen C Damer

2010 
 Sølv – NM, klassen yngre pige

2011 
 Guld – NM, klassen yngre pige
 Bronze – Junior-EM

Kilder 

Bowlingspillere fra Norge
Personer fra Hønefoss
FC Erzgebirge Aue

FC Erzgebirge Aue er en Fodboldklub fra byen Aue i Sachsen. Klubben spiller i 2. Bundesliga. i perioden 1951 – 1990 spillede klubben i DDR-Oberliga. 
Klubben har skiftede navn flere gange, med navnet SC Wismut Karl-Marx-Stadt vandt klubben det østtyske mesterskab i 1956, 1957 og 1959. I perioden 1963 – 1990 spillede klubben under navnet BSG Wismut Aue. Efter murens fald har klubben skiftet navn to gange FC Wismut Aue (1990) og i 1993 skiftede klubben til dens nuværende navn FC Erzgebirge Aue.

Titler 
 Østtysk mester (som SC Wismut Karl-Marx-Stadt): 1955 (Overgangsbestemmelser runde), 1956, 1957, 1959
 Østtysk pokalvinder (som SC Wismut Karl-Marx-Stadt): 1955

Nuværende spillertrup 

 (Anfører)

Udlejet

Kendte spillere 
  Mišo Brečko
  Dieter Erler
  Andrzej Juskowiak
  Ervin Skela

Eksterne henvisninger 

 Klubbens officielle hjemmeside 

Fodboldklubber i Tyskland
Etableret i 1963
Fanejede fodboldklubber
Havekarse

 
Havekarse (Lepidium sativum), ofte blot kaldet karse, er en énårig plante, der bruges som krydderurt i vestlig madlavning. Andre steder i verden betragtes den som et plagsomt og invasivt ukrudt.

Beskrivelse 
Havekarse er en énårig, urteagtig plante med en stift opret vækst. Stænglen er rund i tværsnit, hårløs og dækket af en tynd, blålig dug. Øverst forgrener stænglen sig med nogle få sideskud. De små blomster er samlet i endestillede, aksagtige stande. De enkelte blomster er 4-tallige og regelmæssige med hvide eller rosa kronblade. Frugterne er ægformet sammentrykte skulper med få frø.

Rodsystemet består af en kraftig hovedrod med mange, tynde siderødder.

Højde x bredde og årlig tilvækst: 0,50 x 0,25 m (50 x 25 cm/år).

Hjemsted 
Arten har sin naturlige udbredelse fra Ægypten og Etiopien via Mellemøsten og Iran til Pakistan. Den foretrækker lysåbne voksesteder med en jord, der er fugtig i foråret, men som i øvrigt er tør og veldrænet.

I Tehsil Shakargarh District Narowal i Pakistan vokser arten som markukrudt sammen med bl.a. agersvinemælk, almindelig fuglegræs, almindelig svinemælk, almindelig ærteblomst, Asphodelus tenuifolius (en art af affodil), bladløs fladbælg, burresnerre, Fumaria indica (en art af jordrøg), giftig rajgræs, hestebønne, indisk stenkløver, liden ravnefod, Orobanche aegyptiaca (en art af gyvelkvæler) og rød arve.

Aktive stoffer 
Alle dele af planten de smagsgivende stoffer, ethylisothiocyanat, benzylisothiocyanat og phenylacetonitril (benzylcyanid), og desuden betydelige mængder af folsyre, c-vitamin, jern og kalcium.

Anvendelse 
Planten anvendes næsten udelukkende i kimstadiet som smagsgiver og "grønt drys" på mange kolde kødretter og smørrebrød som æggemad, rejemad og kartoffelmad.

Karsen kan let dyrkes i eget køkken ved blot at lægge letspredte karsefrø på et lag af gennemfugtet bomuldsvat, der vandes regelmæssigt, indtil karsen er spiseklar i løbet af en lille uges tid.

Noter

Eksterne henvisninger 

Haveplanter
Krydderurter
Karse
Svein Roger Olsen

Svein Roger Olsen (født 10. januar 1981) er en norsk bowlingspiller fra Oslo som repræsenter Solli BK. Olsen startede med at bowle i 1997, og i 2003 blev han udtaget til norges landshold i bowling. Olsen har vundet Umbroligaen 4 gange med Solli BK.

Fortjenester 
 EM Moskva 2005: 2. plads i holdkonkurrencen og 2. plass i trio.
 Irish Open 2006: 1. plads. (European Bowling Tour)
 EM Wien 2007: 2. plads i holdkonkurrencen.
 Norgemesterskabet 2008: 1. plads, i individuelt og dobbelt.

Bowlingspillere fra Norge
SC Paderborn 07

SC Paderborn 07 er en fodboldklub fra Paderborn i Nordrhein-Westfalen. SC Paderborn 07 blev grundlagt i 1985 som en fusion mellem TuS Schloß Neuhaus og 1. FC Paderborn, klubben fik navnet TuS Paderborn-Neuhaus. I 1997 skiftede klubben navn til SC Paderborn 07.

Imponerende ved SC Paderborn 07 er at bemærke at klubben rykkede ud af 2. Bundesligaen i 2016 og året efter endte holdet på en nedrykningsplads i 3. Liga, som vil give nedrykning, til Regionalliga, som er Tysklands fjerdebedste række, men på baggrund af at 1860 München ikke havde licens til at spille i 3. Liga, overlevede de og i sæsonen 2017/18 endte de i toppen og rykkede op i 2. Bundesligaen.

Noter 

Fodboldklubber i Tyskland
Etableret i 1985
Paderborn
Fanejede fodboldklubber
Mads Sandbækken

Mads Sandbækken (født 2. juli 1987) er en norsk bowlingspiller fra Asker som repræsenterer Frogner BK. Efter sit gennembrud i 2004/2005 har Sandbækken udviklet sig til at blive en af europas Europas bedste mandlige bowlingspillere. Sandbækken har vundet NM guld individuelt i bowling i 2006 og 2007, guld i U23 VM, og i juli 2007 blev Sandbækken den yngste nogen sinne til at vinde en guldmedalje i europmesterskabet senior. Dette er den største præstation indtil videre i hans karriere.

Kilder 

Bowlingspillere fra Norge
Nikolaj Øris Nielsen

Nikolaj Øris Nielsen (født 26. september 1986 i Bjerringbro) er en dansk håndboldspiller. Han spiller i Bjerringbro-Silkeborg, som spiller i den danske liga. Klubben er en del af top 4 i dansk håndbold.

Han har spillet håndbold siden han var fem år gammel. Han har altid spillet i BSV, men han var lejet ud til Lemvig Håndbold i et år.

Nikolaj Øris Nielsen debuterede på A-landsholdet i 2015, men opnåede i første omgang ikke at blive en fast del af truppen. I 2018 blev han igen udtaget til landsholdet og deltog for første gang ved en slutrunde i 2019, hvor han var med til at sikre  verdensmesterskabet. Han vurderes af eksperter til at være Danmarks største talent på højre back. Nikolaj Øris Nielsen har også spillet kampe for både U-landsholdet og Y-landsholdet.

Med landsholdet har han vundet VM i 2019 i Tyskland/Danmark og VM i 2021 i Egypten.

Privat 
Han har to storebrødre, Mads Øris Nielsen og Mikkel Øris Nielsen der også spiller håndbold. 

Mads Øris Nielsen har udtalt i sjov om forholdet til Nikolaj: ”Det er nok meget godt, vi spiller sammen, så kan jeg holde ham lidt i ørene, for ellers så er han jo ikke til at styre”.
Han har også sagt: ”Det er selvfølgelig lidt specielt, men jeg synes, at når vi er sammen til håndbold, så tænker man ikke så meget over det. Der er han mere en holdkammerat, og sådan skal det også være, men det er selvfølgelig meget sjovt at have ham med på holdet”.

Referencer

Eksterne henvisninger 
 Spillerprofil hos Dansk Håndbold
Spillerprofil hos Hbold.dk 

Personer fra Bjerringbro 
Håndboldspillere fra Danmark
Håndboldspillere fra Bjerringbro-Silkeborg
Barton Creek Greenbelt

Barton Creek Greenbelt er et 809 hektar langt naturlandskab i Sydaustin, Texas. Der er over 11 kilometer jord, hvor folk kan cykle, vandre eller svømme. Greenbeltet er et populært sted for eventyrlystne og aktive lokale i Austin. Mange mennesker kan lide at svømme i Greenbeltet, fordi vandet kommer fra naturlige pools og vandfald. De naturlige svømmeområder er Sculpture Falls, Twin Falls og Campbell's Hole. Greenbeltet drives af Austin's Park and Recreation Department. Åen er kun fuld af vand om foråret. Om sommeren er den virkelig tør. Selv hvis du har planer om at svømme, bør du bære komfortable sko, fordi der er en vandretur ned til svømmeområderne. 

Greenbeltet starter i Zilker Park og slutter på "The Hill of Life". Hele Greenbeltet er opdelt i tre sektioner: Barton Creek Wilderness Park , Upper Greenbelt og Lower Greenbelt. Der er fire adgange til Greenbeltet: Zilker adgang, Spyglass adgang, Gus Fruh adgang og Loop 360 adgang. Greenbeltets navn kommer fra William Barton som gav sit navn til åen som grundlagde Greenbeltet i 1837. Barton Creek Greenbelt har 76,2 til 88,9 centimeter regn hvert år og har varme somre og "kolde" vintre. Greenbeltet er gratis og åbent for offentligheden, men der er adgang forbudt fra 22:00 til 05:00. Barton Creek Greenbelt har andre udendørs attraktioner som omgiver Barton Springs og Zilker Park, hvor ACL holdes. 

Greenbeltet er et sted for familier, der ønsker en sjov dag udendørs eller at lave motion. Folk kan også klatre i Barton Creek Greenbelt. Klipperne er lavet af kalksten. Selvom du ikke kan se dyrene, kan du høre ugler og insekter omkring stierne. Motoriserede køretøjer er ikke tilladt. Cykler er tilladt på Greenbeltet. Fodgængere bør passe på cyklister. Hunde er tilladt på stierne. Det er ingen springvand på Greenbeltet, så du skal tage vand med. Der er toiletter ved Spyglass adgangen. Barton Creek Greenbelt er et Austin-varetegn, der skal besøges ofte. Greenbeltet er et smukt og typisk sted for Austin-folk fordi det er et meget fredeligt og roligt sted.

Texas
Beskyttede områder i USA
Zilker Park

Zilker Park er et rekreativt område i hjertet af Austin, Texas i USA. Området er på ca. 142 hektar. Zilker Park ligger tæt ved andre af Austins vartegn som Barton Springs og Lady Bird Lake.

Historie 
Parken er opkaldt efter Andrew Jackson Zilker, som gav jord til byen i 1917. Zilker Park blev oprettet i 1930'erne under Den Store Depression. I 1997 kom parken på National Register of Historic Places.

Anvendelse 
Zilker Park har en række attraktioner og facilititer. Der er blandt andet en stor legeplads, en minijernbane, kaldet Zilker Zephyr, en naturlig swimmingpool, en botanisk have, beachvolleybaner, en ni-hullers discgolfbane og et par store græsplaner. Man finder også Austin Nature og Science Center, hvor man kan udforske Austins dyreliv med interaktive natur- og videnskabsstier. 

Hver vinter sætter Zilker Park et højt juletræ op. Det har over 3.000 lys og bliver tændt den første søndag i december. 

Hvert år er Austin vært for kulturfestivalen Austin City Limits. På tre dage er der udstillinger af kunst samt en række livemusikoptrædender. Bland de navne, der har optrådt på Austin City Limits i de senere år er Coldplay, Foo Fighters, Muse, The White Stripes og The Eagles. 

Om sommeren har Zilker Hillside Teater koncerter med forskellig slags musik, blandt andet jazz og country. Det er også i teatret, at Zilker Sommer Musical og Shakespeare in the Park opføres. 

Der er desuden en årlige dragefestival.

Eksterne henvisninger 

Austin (Texas)
Parker i USA
Lars Kepler

Lars Kepler er et pseudonym, som anvendes af Alexander og Alexandra Coelho Ahndoril. Keplers første værk, krimien Hypnotisøren er udgivet på 34 forskellige sprog og i september 2009 nåede den salgslisternes førsteplads i Sverige. Den anden kriminalroman ”Paganini-kontrakten” i serien om kriminalkommisær Joona Linna nåede præcis et år senere samme placering.

Mysteriet om pseudonymet 
Britiske medier udpegede først Henning Mankell som personen bag pseudonymet, men dette afvistes af såvel Mankell selv som Bonniers som udgiver Lars Keplers bøger. Flere andre kendte forfattere blev udpeget som Kepler inden Aftonbladet i august 2009 kunne "afsløre" ægteparret Ahndoril  hvilket blev bekræftet af forlaget i en pressemeddelelse.

Bibliografi 
 Hypnotisøren, 2009
 Paganini-kontrakten, 2010
 Ildvidnet, 2011
 Sandmanden, 2012
 Stalker, 2014
 Playground, 2015
 Kaninjægeren, 2017
Lazarus, 2018
 “Spejlmanden”, 2020

Eksterne henvisninger 

 Svensk Bokhandel: Interview med Lars Kepler

Noter 

Krimiforfattere fra Sverige
Pseudonymer
Svensksprogede forfattere fra Sverige
Ventspils Internationale Radioastronomicenter

Ventspils Internationale Radioastronomicenter (; forkortet VIRAC) er et tidligere sovjetisk radioteleskop ved landsbyen Irbene, som ligger lige godt 30 kilometer nordøst for Ventspils i Letland. VIRAC blev overtaget af Letlands Videnskabsakademi efter at Ruslands Hær trak sig ud af Letland i 1994 efter mere end 50 års okkupation. Radioteleskopets nuværende konfiguration består af en 32-meter fuldt bevægelig parabol med et cassegrain teleskop af typen RT-32.

Eksterne henvisninger 
 VIRAC's officielle hjemmeside

Kildehenvisninger 

Bygninger, konstruktioner og anlæg i Letland
Hypnotisøren

Hypnotisøren er en svensk politiroman fra 2009 af Lars Kepler. Titlen henviser til lægen Erik Maria Bark, som tidligere har eksperimenteret med hypnose af psykisk syge patienter, men indstillet denne virksomhed efter et mislykket behandlingsforløb. 10 år efter at han lovede at opgive hypnosen som behandlingsmiddel indblandes han i et december – drama med bl.a. mord og kidnapninger. Det er dog ikke blot de psykisk syge, der lider af psykiske traumer, idet en række andre figurer i bogen har også sine mørke sider.

"Hypnotisøren er blot den første bog i en længere serie på i alt otte romaner, der alle kommer til at behandle forskellige menneskers traumatiske oplevelser".

Sagen efterforskes af et team under ledelse af den finsk-svenske Joona Linna fra Rikskrim, men denne og hans medarbejdere er ikke særligt fremtrædende; det er hypnotisøren og de personer, han har påvirket, som er i fokus i denne roman. Linna overtaler ham til at benytte hypnose i en sag, hvor en familie er blevet udsat for en massakre og det får afgørende konsekvenser for hypnotisøren.

Anmeldelser 
Romanen fik generelt fine anmeldelser og betegnes bl.a. som en af de mest lovende debutromaner i genren i de senere år.

"Romanen er eminent godt skrevet, spændende næsten fra ende til anden. Den er visse steder lidt lang i spyttet, da der er nogle forklarende fakta undervejs, som godt kunne undværes."

Dansk udgave 
Den danske udgave, oversat af Jesper Klint Kistor, er udkommet på Gyldendal i 2010.

Noter 

Romaner fra Sverige
Litteratur i 2009
Europavej E80

E80 er en europavej der begynder i Lissabon i Portugal og ender ved den tyrkisk-iranske grænse. Undervejs går den blandt andet gennem: Santarém, Leiria, Coimbra, Aveiro, Viseu, Guarda, Vilar Formoso i Portugal; Salamanca, Burgos og San Sebastián i Spanien; Pau, Toulouse, Narbonne, Nîmes, Aix-en-Provence og Nice i Frankrig; Vintimiglia, Savona, Genova, La Spezia, Migliarino, Livorno, Grosseto, Civitavecchia, Rom og Pescara i Italien ...(færge)... Dubrovnik i Kroatien; Petrovac og Podgorica i Montenegro; Niš og Dimitrovgrad i Serbien; Sofia, Plovdiv og Svilengrad i Bulgarien; Edirne, Babaeski, Silivri, Istanbul, Izmit, Adapazarı, Bolu, Gerede, Ilgaz, Amasya, Niksar, Refahiye, Erzincan, Aşkale, Erzurum og Gürbulak i Tyrkiet ved den iranske grænse.

Referencer

Eksterne henvisninger 

80
Veje i Portugal
Veje i Spanien
Veje i Frankrig
Veje i Italien
Veje i Kroatien
Veje i Montenegro
Veje i Serbien
Veje i Bulgarien
Veje i Tyrkiet
Lone Aburas

Lone Aburas (25. februar 1979 i Høje Taastrup) er en dansk forfatter.

Aburas' romandebut kom i 2009 med Føtexsøen, der blev kaldt forbavsende god og stærk.
Romanen leger humoristisk med hendes egen baggrund med forfatter-ambitioner på den københavnske vestegn. 
I 2011 blev romanen fulgt op af Den svære toer, en kollektivroman fra de københavnske forstæder med elementer af metahumor.
I 2009 var Aburas aktiv i Kirkeasyl-arbejdet omkring de irakiske flygtningen i Brorsons Kirke.
Hendes tredje roman, den humoristiske Politisk Roman, fik inspiration fra dette arbejde.
Den fjerde roman udkom i 2016 med titlen Det kommer til at ske.

Aburas blev i 2009 som en af seks nomineret til Montanas Litteraturpris for Føtexsøen.
Hun vandt ikke, men modtog dog Årets publikumspris også kaldet Champagneprisen.
Hun modtog i 2010 Bodil og Jørgen Munch-Christensens debutantpris og Statens Kunstfunds treårige arbejdslegat.

Den 4. marts 2011 havde Føtexsøen premiere på Taastrup Teater.

Bibliografi 
 Føtexsøen, Gyldendal 2009 (roman)
 Den svære toer, Gyldendal 2011 (roman)
 Politisk roman, Gyldendal 2013 (roman)
 Det kommer til at ske, Gyldendal 2016 (roman)
 Det er et jeg der taler (Regnskabets Time), Gyldendal 2017 (agitprop)
 Den sorte bog (B-sider), Gyldendal 2019 (digte)
 Den frie verden (En first world-tragedie), Gyldendal 2022 (roman)

Referencer

Eksterne henvisninger 
 Aburas' hjemmeside 

Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Jhelum

Jhelum (hindi: झेलम, kashmiri: Vyeth, punjabi: ਜੇਹਲਮ, urdu: دریاۓ جہلم) er en flod i Pakistan og Indien. Floden er den største og vestligste blandt de fem floder der har givet navn til Punjab. Den er ca. 774 km lang og løber gennem Jhelum-distriktet i Pakistan. Jhelum er en biflod til Chenab. I Rigvedaen er floden kendt som Vitastā og grækerne fra antikken kaldte den Hydaspes.

Jhelum dannes fra en kilde på Verinag, der ligger helt nederst i Pir Panjal-bjergkæden som strækker sig i den sydøstlige del af Kashmir, og er en del af Himalaya. Floden løber gennem Kashmirdalen, forbi Srinagar og Wular-søen før den går over til Pakistan fra det indisk-kontrollerede Kashmir gennem en dyb og smal bjergkløft. Kishenganga Neelum-floden, som er den største biflod til Jhelum, løber sammen med Jhelum ved Muzaffarabad. Det samme gør den næststørste biflod, Kunhar. Jhelum går ind i Punjab fra Jhelum-distriktet. Videre løber floden gennem det flade, pakistanske Punjab, og deler regionen i to. Floden munder ud i Chenab ved Trimmu, som ligger i Jhang-distriktet. Chenab løber sammen med Sutlej og danner Panjnad-floden, som til slut løber sammen med Indus ved Mithankot.

En række konstruktioner er blevet bygget i løbet af de sidste 100 år, blandt andet for at kontrollere vandmængden og strømmen i floden. Dette sker gennem det såkaldte Indus Basin-prosjektet, som er et samarbejdsprojekt mellem Indien og Pakistan. Mangla-dæmningen blev færdiggjort i 1967, og er blandt verdens største dæmninger. Dertil er der blevet bygget en del dæmninger i floden, blandt andet for at gøre den dybere og for at skille ferskvand fra saltvand. Rasul-dæmningen og Trimmu-dæmningen, bygget henholdsvis i 1967 og 1939, er to eksempler på sådanne dæmninger. Gennem Rasul-dæmningen strømmer der 24.000 m³ vand per sekund. Trimmu-dæmningen har en strøm på 18.000 m³ per sekund. Sidstnævnte dæmning får også vand fra Chenab.

Ud over Indus Basin-projektet, er der også blevet bygget nogle uafhængige kanaler fra og/eller til Jhelum. Øvre Jhelumkanal går fra Mangla til Chenab-floden. Rasul-Qadirabadkanalen går fra Rasul-dæmningen til Chenab. Chashma-Jhelumkanalen går fra Chashma-dæmningen i Indus til Jhelum-floden nedenfor Rasul-dæmningen. Floden udnyttes først og fremmest til kunstvanding og kraftproduktion.

Vandløb i Indien
Vandløb i Pakistan
Black Badges

Black Badges (1979-1980) var et dansk punkrock band, der udsprang fra Vallensbæk Statsskole. Bandet debuterede til den legendariske punkfestival Concert of the Moment i 1979 og åbner Concert of the Moment albummet fra 1980 med numrene "Life" og "No Soldier No War".

Black Badges spillede "1-2-3-punk" ligesom de fleste punkbands i perioden, men havde saxofon med, der gav bandet en lidt anden lyd, lidt henad et band som engelske X-Ray Spex.

Bandet spillede i deres levetid bl.a. på spillesteder som Saltlageret og Rockmaskinen, og sammen med punkbands som bl.a. Bollocks, Gate Crashers og City-X m.fl.

Bandmedlemmerne i Black Badges var Bjarne Høvik Søby (vokal, guitar), Pylle Quaade (guitar), Michael Valeur (saxofon), Ole Dreyer (bas, også i Gate Crashers) og Lange Jan (trommer).

Diskografi 
 Concert of the Moment, 12" 3xLP live comp. 1980  (Irmgardz / IRMG02)
 Concert of the Moment , MC 1980 (Irmgardz / IRMG K502)

Eksterne kilder/henvisninger 
 Generelle punkkoncerter 1979
 Generelle punkkoncerter 1980
 Info om Concert of the Moment udgivelsen på discogs.com

Punkgrupper fra Danmark
Musikgrupper fra 1979
Europavej E60

E60 er en europavej der begynder i Brest i Frankrig og ender i Irkeshtam i Kirgisistan. Undervejs går den blandt andet gennem: Nantes, Tours, Orléans, Courtenay, Beaune, Besançon, Belfort og Mulhouse i Frankrig; Basel, Zürich, Winterthur, Sankt Gallen og Sankt Margrethen i Schweiz; Lauterach, Feldkirch, Imst, Innsbruck og Wörgl i Østrig; Rosenheim i Tyskland; Salzburg, Linz, Wien og Nickelsdorf i Østrig; Mosonmagyaróvár, Győr, Budapest og Püspökladány i Ungarn; Oradea, Cluj-Napoca, Turda, Târgu Mureş, Brasov, Ploieşti, Bukarest, Urziceni, Slobozia, Hârşova og Constanţa i Rumænien ...(ingen direkte forbindelse)... Poti, Samtredia, Khashuri og Tbilisi i Georgien; Gandja, Yevlax og Baku i Aserbajdsjan ...(færge)... Türkmenbaşy, Serdar, Asjkhabad, Tejen, Mary og Türkmenabat i Turkmenistan; Alat, Bukhara, Karsji, Guzar, Sherobod og Termez i Usbekistan; Dusjanbe og Jirgatol i Tadsjikistan; Sary-Tash i Kirgisistan.

Referencer

Eksterne henvisninger 

60
Veje i Frankrig
Veje i Schweiz
Veje i Tyskland
Veje i Østrig
Veje i Ungarn
Veje i Rumænien
Veje i Georgien
Veje i Aserbajdsjan
Veje i Turkmenistan
Veje i Usbekistan
Veje i Tadsjikistan
Veje i Kirgisistan
Alexandra Silk

Alexandra Silk (født 19. september 1963 på Long Island, New York) er en amerikansk pornoskuespiller, filminstruktør og erotisk model.

Biografi 
Alexandra Silk begyndte sin karriere som stripper i Las Vegas. Her mødte hun pornostjernen Jenna Jameson, der præsenterede hende for porno-industrien. Her startede Silk sin karriere i Hollywood som pornoskuespiller, hvor hun mødte Ron Jeremy, der præsenterede hende for andre skuespillere, instruktører og producere.

I starten af sin karriere giftede hun sig med pornostjernen Luc Wylder.

Alexandra har medvirket i over 400 pornofilm, og hun har desuden medvirket i musikvideoer, tv og mainstream film.

Priser 
 1999 XRCO Award – Unsung Siren (nomineret)
 2000 AVN Female Performer of the Year (nomineret)
 2002 AVN Best Anal Sex Scene (nomineret)
 2004 AVN Best Actress (nomineret)
 2008 AVN Hall of Fame (vundet)

Eksterne henvisninger 

 
 

Pornoskuespillere fra USA
Scopolamin

Scopolamin er et alkaloid, en nitrogenholdig organisk kemisk forbindelse og har sit navn efter planten, hvor den findes, Hyoscyamus niger eller bulmeurt. Som andre alkaloider har stoffet en kemisk indvirkning på mennesker og andre dyr. Scopolamin tilhører tropan-alkaloidgruppen sammen med bl.a. atropin og kokain.

Udtræk af bulmeurt er siden oldtiden blevet brugt som smertestillende, beroligende og søvndyssende middel. Ved indtagelse af bulmeurt i mindre mængder, kan det give kraftige hallucinationer. Scopolamin blev først isoleret i 1880 og er stort set lige siden blevet anvendt i en lang række lægemidler. Det er har været anvendt inden for afhøring af agenter eller ved militære afhøringer, hvor man ville fremme sandheden ved en person der ellers ville lyve om et emne. Stoffet stimulerer central-nervesystemet og nedsætter folks hæmninger, hvilket vakte CIA’s interesse i stoffet, ofte kombineret med andre stoffer.

Referencer

Ekstern henvisning 
 En gammel, giftig sag

Alkaloider
Phenylforbindelser
Epoxider